CELEX: 62018CB0709
Language: hr
Date: 2020-05-28 00:00:00
Title: Predmet C-709/18: Rješenje Suda (sedmo vijeće) od 28. svibnja 2020. (zahtjev za prethodnu odluku koji je uputio Špecializovaný trestný súd – Slovačka) – kazneni postupak protiv UL, VM (Zahtjev za prethodnu odluku – Članak 53. stavak 2. i članak 99. Poslovnika Suda – Direktiva (EU) 2016/343 – Članci 3. i 4. – Povelja Europske unije o temeljnim pravima – Članci 47. i 48. – Javno upućivanje na krivnju – Nacionalni sud – Donošenje rješenja u kojem se prihvaća priznanje krivnje jednog od dvojice optuženika za kaznena djela navedena u optužnici – Razmatranje krivnje drugog optuženika koji je izjavio da se ne smatra krivim – Osuđujuća presuda istog suda koji je prihvatio priznanje krivnje)

31.8.2020   
            
            
               HR
            
            
               Službeni list Europske unije
            
            
               C 287/15
            
         
      Rješenje Suda (sedmo vijeće) od 28. svibnja 2020. (zahtjev za prethodnu odluku koji je uputio Špecializovaný trestný súd – Slovačka) – kazneni postupak protiv UL, VM
      (Predmet C-709/18) (1)
      
      (Zahtjev za prethodnu odluku - Članak 53. stavak 2. i članak 99. Poslovnika Suda - Direktiva (EU) 2016/343 - Članci 3. i 4. - Povelja Europske unije o temeljnim pravima - Članci 47. i 48. - Javno upućivanje na krivnju - Nacionalni sud - Donošenje rješenja u kojem se prihvaća priznanje krivnje jednog od dvojice optuženika za kaznena djela navedena u optužnici - Razmatranje krivnje drugog optuženika koji je izjavio da se ne smatra krivim - Osuđujuća presuda istog suda koji je prihvatio priznanje krivnje)
      (2020/C 287/22)
      Jezik postupka: slovački
      
         Sud koji je uputio zahtjev
      
      Špecializovaný trestný súd
      
         Stranke glavnog kaznenog postupka
      
      UL, VM
      
         uz sudjelovanje: Úrad špeciálnej prokuratúry Generálnej prokuratúry Slovenskej republiky
      
         Izreka
      
      Članak 3. i članak 4. stavak 1. Direktive (EU) 2016/343 Europskog parlamenta i Vijeća od 9. ožujka 2016. o jačanju određenih vidova pretpostavke nedužnosti i prava sudjelovati na raspravi u kaznenom postupku, u vezi s uvodnom izjavom 16. te direktive i člankom 47. drugim stavkom i člankom 48. Povelje Europske unije o temeljnim pravima moraju se tumačiti na način da im se ne protivi to da u okviru kaznenog postupka protiv dviju osoba nacionalni sud najprije, donošenjem rješenja, prihvati priznanje krivnje prve osobe za kaznena djela navedena u optužnici koja je navodno počinila zajedno s drugom osobom koja nije priznala krivnju i da potom odluči, nakon izvođenja dokaza koji se odnose na činjenice koje se stavljaju na teret toj drugoj osobi, o njezinoj krivnji, pod uvjetom, s jedne strane, da je navođenje druge osobe kao supočinitelja navodnih kaznenih djela nužno za utvrđivanje kaznene odgovornosti osobe koja je priznala krivnju i, s druge strane, da je tim rješenjem i/ili optužnicom na koju se ono odnosi jasno navedeno da krivnja te druge osobe nije zakonito utvrđena te da će biti predmet zasebnog izvođenja dokaza i zasebne presude.
      
         (1)  SL C 44, 4. 2. 2019.